Жоашен дю Беле
Полезно е, Паскал…

Превод от френски: Пенчо Симов, 1978

chitanka.info

Полезно е, Паскал[1], конклав[2] да видиш сбран

край залата мини в онази малка стая —

за кухня и за хол използуват я, зная,

натясно там седят край пълния стакан.

Да видиш хора все почтени, с бляскав сан,

забравили сега за ада и за рая,

да водят спор горещ, в очакване накрая

за сметка на един да бъде друг избран.

Да видиш из града тълпи въоръжени;

с вик: „Папа е избран!“, наемници-хиени

да грабят цял дворец; но най-полезно тук,

Паскал, е да съзреш раздора в тези зали

и как корят един или ласкаят друг

и се продават пак за злато кардинали.

[1] Паскал. — Кралски летописец. ↑

[2] Конклав. — Събрание на кардинали, избиращо папа. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.